Babelscape/SREDFM huggingface dataset:
Ήρωες με πυτζάμες

Ήρωες με πυτζάμες (αγγ. "PJ Masks") είναι ο τίτλος βρετανο-γαλλικής τηλεοπτικής σειράς κινουμένων σχεδίων. Η σειρά βασίζεται στην γαλλική σειρά βιβλίων "Les Pyjamasques" από τον Romuald Racioppo. Η σειρά έκανε πρεμιέρα στο Disney Junior στις Ηνωμένες Πολιτείες Αμερικής στις 18 Σεπτεμβρίου 2015. Στην Ελλάδα επίσης μεταδόθηκε από την Disney Junior. Στις 16 Σεπτεμβρίου 2017 η σειρά ξεκίνησε να μεταδίδεται απ' το Star Channel.
Ορντζονικιντζέβσκαγια

Το Σούνζα () είναι πόλη και το διοικητικό κέντρο της επαρχίας Σουνζένσκι της Δημοκρατίας της Ινγκουσετίας στην νοτιοδυτική Ρωσία. Πληθυσμός: 61,598 (Απογραφή Του 2010)Κατά την απογραφή του 2010, ήταν η πιο πολυπληθέστερη αγροτική επαρχία στη Ρωσία.Το Ορντζονικιντζέβσκαγια είναι πιο γνωστό ως Σούνζα.
Φαίδων Βεγλερής

Ο Φαίδων Βεγλερής (1903 - 12 Αυγούστου 1998) ήταν Έλληνας νομικός που διετέλεσε καθηγητής της Νομικής Σχολής Αθηνών.
Πουσγιάν

Το Πούσγιαν είναι ένα χωριό και δήμος στην επαρχία Σαρούρ, στο Ναχτσιβάν του Αζερμπαϊτζάν. Βρίσκεται κοντά στον διεθνή σιδηρόδρομο και αυτοκινητόδρομο, 23 χιλιόμετρα από την επαρχιακή πρωτεύουσα. Γενικά, ο πληθυσμός απασχολείται με διάφορες εργασίες. Υπάρχει επίσης γυμνάσιο, πολιτιστικός χώρος, βιβλιοθήκη και νοσοκομείο στο χωριό. Ο πληθυσμός είναι 3,751 κάτοικοι. Επίσης, κοντά στο Πουσγιάν υπάρχει αρχαιολογικός χώρος που ανακαλύφθηκε το 1987, καθώς και
η νεκρόπολη του Πουσγιάν.
Κλοντ Αντριέν Ελβέτιος

Ο Κλοντ Αντριέν Ελβέτιος (Γαλ. "Claude Adrien Helvétius", Παρίσι 26 Δεκεμβρίου 1715 - Παρίσι 26 Ιανουαρίου 1771) ήταν Γάλλος φιλόσοφος και συγγραφέας την περίοδο του Διαφωτισμού και πραγματεύτηκε κυρίως θέματα σχετικά με την ηθική και την παιδαγωγική.
Νικόλαος Λυκιαρδόπουλος

Ο Νικόλαος Λυκιαρδόπουλος (1866-1963) ήταν Έλληνας εφοπλιστής και πολιτικός.
Ταϊίνσα

Η Ταϊίνσα () είναι πόλη και διοικητικό κέντρο στην επαρχία Ταϊίνσα στην περιφέρεια Βόρειου Καζακστάν στο Καζακστάν. Πληθυσμός: 12,418 (απογραφή 2009) 13,233 (απογραφή 1999).
Ζετισάι

Το Ζετισάι (επίσης μεταγράφεται ως Jetisay και Žetisaj; , "Jetisay", جەتئساي) είναι μια πόλη στο Καζακστάν, διοικητικό κέντρο της επαρχίας Μακτααράλ στην περιφέρεια Νότιου Καζακστάν. Πληθυσμός: 36.494 (απογραφή 2009) 30.487 (απογραφή 1999).
Μπεϊμπαμπαλάρ

Το Μπεϊμπαμπαλάρ είναι ένα χωριό του δήμου Σινδιριστάν στην επαρχία Αγκντάμ στο Αζερμπαϊτζάν.
Νταντασλί

Το Νταντασλί είναι ένα χωριό στο δήμο Σινδιριστάν στην επαρχία Αγκντάμ στο Αζερμπαϊτζάν.
Καζί Κουστσί

Το Καζί Κουστσί (επίσης Romanized ως Qāẕī Qūshchī) είναι ένα χωριό στην αγροτική επαρχία Χοουμέχ στην κεντρική επαρχία της κομητείας Μπιτζάρ, στην περιφέρεια Κουρδιστάν στο Ιράν. Κατά την απογραφή του 2006 ο πληθυσμός της ήταν 99, σε 22 οικογένειες.
Πασαμπεϊλί

Το Πασαμπεϊλί είναι ένα χωριό στον δήμο Σινδιριστάν στην επαρχία Αγκντάμ του Αζερμπαϊτζάν.
Ισταραβσάν

Το Ισταραβσάν (Τατζικικά: Истаравшан, Περσικά: استروشن) είναι μια πόλη στην επαρχία Σουγντ στο Τατζικιστάν. Βρίσκεται στο ορεινό Τατζικιστάν, 78 χιλιόμετρα νοτιοδυτικά του Χουτζάντ, και είναι από τις παλιότερες πόλεις στην χώρα, με ιστορία για πάνω από 2.500 χρόνια. Πριν από το 2000, ονομάζοταν Ура-Тюбе (Ουρά-Τιουμπέ) στο ρωσικά, Уротеппа (Ουροτεππά) στο τατζικικά και Ουρατεπέ στην τουρκική.

Συνορεύει με το Ουζμπεκιστάν, στα βόρεια και δυτικά, και με το Κιργιστάν στα ανατολικά. 

Το Ισταραβσάν καλύπτει 1,830 τ.χλμ περιοχής, με πληθυσμό 199.000 κατοίκων, οι πιο πολλοί εκ των οποίων ζουν στην εξοχή. 

Η πόλη βρίσκεται στον κεντρικό δρόμο που συνδέει τις δύο μεγαλύτερες πόλεις του Τατζικιστάν, το Χουτζάντ και το Ντουσαμπέ.
Ιιλάνλι

Το Ιιλάνλι ή Γιλάνλι είναι μια πόλη και πρωτεύουσα της επαρχίας Γκουρμπανσολτάν Ετζέ στην περιφέρεια Ντασογούζ του Τουρκμενιστάν. Το 2009 εκτιμάται ότι είχε πληθυσμό 26.901 κατοίκων.

Η πόλη ονομαζόταν για πολύ καιρό ως Γκουρμπανσολτάν Ετζέ, καθώς ο πρόεδρος Σαπαρμουράτ Νιγιαζόφ είχε μετονομάσει πάρα πολλά μέρη στη χώρα, και το όνομά αυτό ήταν της μητέρας του.
Μουράτ Νιγιαζόφ

Ο Μουράτ Νιγιαζόφ (γεννήθηκε στις 18 Απριλίου 1967) είναι ο γιος του πρόεδρου του Τουρκμενιστάν Σαπαρμουράτ Νιγιαζόφ και της συζύγου του, Μούζα Σοκόλοβα. Έχει μεικτή Ρωσική, Τουρκμενική και Εβραϊκή καταγωγή. Ο πατέρας του ήταν γενικός γραμματέας της Τουρκμενικής ΣΣΔ από το 1985 μέχρι το 1991 και μετά πρόεδρος του Τουρκμενιστάν από το 1991 έως τον θάνατό του το 2006. 

Προσπάθησε να πείσει το Τουρκμενιστάν να μην κάνει συμφωνίες για αγωγούς πετρελαίου με την εταιρεία Μπρίντας. Προσπάθησε να χαλαρώσει την συμμετοχή των ΗΠΑ στο ιρανικό πετρέλαιο, και να δώσουν πιο πολύ προσοχή στο Τουρκμενιστάν αλλά απέτυχε να έχει ευκαιρία να συναντηθεί με προέδρους των ΗΠΑ.
Χοβταμέτζ

Το Χοβταμέτζ (αρμενικά: ', παλαιότερα γνωστό ως Μουγαντζίκ"') είναι αγροτική κοινότητα του "μαρζ" του Αρμαβίρ, στην Αρμενία. Το 2009, αριθμούσε κατοίκους.
Γκουρμπανσολτάν Ετζέ

Η Γκουρμπανσολτάν Ετζέ («η μητέρα του Γκουρμπανσολτάν») γεννήθηκε το 1913 στο Γκιπτζάκ του Τουρκμενιστάν και πέθανε στις 5 ή 6 Οκτωβρίου 1948 στον σεισμό του Ασγκαμπάτ. Ήταν η μητέρα του Σαπαρμουράτ Νιγιαζόφ, του πρώτου μετασοβιετικού προέδρου της χώρας (Τουρκμενμπάσι).

Διάφορα σημεία και όργανα της χώρας ονομάστηκαν προς τιμήν της, όπως το Ιιλάνλι στην επαρχία Γκουρμπανσολτάν Ετζέ, όπως ο Απρίλιος στο Τουρκμενικό ημερολόγιο λόγω της μετονομασίας των μηνών και ημερών του ημερολογίου, μια απόφαση που κατήργησε ο διάδοχός του Κουρμπανγκουλί Μπερντιμουχαμέτοφ τον Απρίλιο του 2008.
Μινκέντ

Το Μινκέντ (, ) είναι ένα χωριό είναι ένα χωριό της επαρχίας Λατσίν στο Αζερμπαϊτζάν. Από τις 17 Μαΐου 1992, μαζί με την υπόλοιπη επαρχία Κασαταγ (πρώην Λατσίν) απελευθερώθηκε από τον αρμενικό στρατό.
Ανδρέας Φυτράκης

Ο Ανδρέας Φυτράκης (1910-2002) ήταν Έλληνας θεολόγος και καθηγητής πανεπιστημίου.
Σαρωνίδα Τροιζηνίας

Η Σαρωνίδα Τροιζηνίας είναι μικρός ημιορεινός οικισμός σε υψόμετρο 220 μέτρων με 22 κατοίκους στην περιοχή της Τροιζηνίας στην Πελοπόννησο. Αυτοδιοικητικά υπάγεται στην Δημοτική Κοινότητα Γαλατά του Δήμου Τροιζηνίας - Μεθάνων της Περιφέρειας Αττικής. Ο Παυσανίας αναφέρει ότι ο Ηρακλής είχε το ρόπαλό του φτιαγμένο από μια αγριελιά της Σαρωνίδας.
Unblack metal

To Unblack metal, γνωστό και ως Holly Unblack metal, είναι υποείδος της black metal και δημιουργήθηκε στα μέσα τις δεκαετίας του '90. Η δημιουργία του είδους ξεκίνησε από την one-man μπάντα Horde του Jayson Sherlock [γνωστός με το ψευδώνυμο Anonymous και την συμμετοχή του σε πολλές Christian metal μπάντες] όπου μέσω της Nuclear Blast κυκλοφόρησε το άλμπουμ Hellig Usvart, το οποίο στα αγγλικά σημαίνει Holly unblack. Σκοπός του ήταν να προβάλει μία αρνητική αντίδραση στο σατανιστικό πνεύμα του black metal που άκμαζε την εποχή εκείνη.

Το συγκεκριμένο άλμπουμ περιείχε στιχουργική η οποία συμπεριλάμβανε σάτιρα απέναντι στο black metal και τον σατανισμό. Το είδος αυτό ακολουθήθηκε και από άλλες μπάντες όπως οι Antestor [όπου θεωρούν τους εαυτούς τους ως sorrow metal και όχι black], οι Crimson Moonlight και πολλές άλλες. Το unblack metal ,πέραν της στιχουργικής όπου καλύπτει θέματα όπως ο Χριστιανισμός, ο αντισατανανισμός, η χριστιανική απολογητική, ο πόλεμος κατά των ναρκωτικών, η αποκάλυψη και πολλά άλλα, δεν περιέχει καμία άλλη αξιοσημείωτη διαφορά με το κλασσικό black metal. Ακολουθεί εν ολίγοις όλα τα χαρακτηριστικά γνωρίσματα όπως γρήγορους και δυνατούς κιθαριστικούς ρυθμούς με πολύ παραμόρφωση, δίκασα τύμπανα με συχνή τεχνική blast-beat και με την χρήση μπάσου αλλά και τα τσιριχτά φωνητικά.

Πολλές φορές χρησιμοποιούνται όργανα όπως το πιάνο, το βιολί, η ακουστική κιθάρα και άλλα. Η μπάντα Antestor έχει δηλώσει πως ακολουθεί το black metal μόνο ως μουσικό είδος και όχι σαν ιδεολογία όπως άλλες μπάντες. Το συγκεκριμένο είδος αποτελεί fusion καθώς εμφανίζεται σε πολλά άλλα παρακλάδια της black metal όπως symphonic unblack metal, brutal unblack metal και άλλα. Μεγάλο ποσοστό unblackster μουσικών συνδέουν τον όρο unblack metal με τον εθνικισμό και την εθνική παράδοση της χώρας τους, όμως εθνικιστικό κίνημα υπάρχει και στην black metal (είτε είναι παγανιστική, είτε είναι σατανιστική ή αθεϊστική), οπότε η συγκεκριμένη κατηγοριοποίηση έχει επικριθεί από κάποιους ως ασαφής, ιδίως όταν θεωρούν ότι οι κοινές αξίες υπερισχύουν κάποιες φορές. Στις περισσότερες περιπτώσεις, είναι αναγκαίο να μελετηθεί αναλυτικά η συγκεκριμένη ιδεολογία της εκάστοτε μπάντας. Οι ιδεολογίες που πρεσβεύονται συνήθως είναι εξατομικευμένες διότι είναι νοηματικά πυκνές λόγο των φιλοσοφικών προσεγγίσεων που εκφράζονται μέσα από τους στίχους.

Κατηγορία:Black metal
Kings of Metal MMXIV

Το Kings of Metal MMXIV είναι το 13ο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 7 Φεβρουαρίου του 2014 μέσω της δισκογραφικής εταιρείας Magic Circle Music.

Τα τραγούδια του δίσκου είναι επανηχογραφήσεις των κομματιών του "Kings of Metal" που είχε κυκλοφορήσει το 1988, τα οποία με την προσθήκη εναλλακτικών εκτελέσεων κυκλοφόρησαν σε μορφή διπλού CD.
Μισλές

Το Μισλές(γνωστή ως Μεσλές ή Meşleş στο λατινικό αλφάβητο μέχρι το 2001) (Αβαρικά: ЧIинчIар) είναι ένα χωριό στην επαρχία Ζακατάλα του Αζερμπαϊτζάν. Το χωριό αποτελεί μέρος του δήμου Γιουξάρι Τάλα.
Forbidden Siren

Το Forbidden Siren, γνωστό στην Ιαπωνία ως Siren (サイレン, Χέπμπορν: "Sairen"), είναι βιντεοπαιχνίδι επιβίωσης τρόμου που αναπτύχθηκε από την SCE Japan Studio και το Project Siren, και δημοσιεύτηκε από τη Sony Computer Entertainment για το PlayStation 2 το 2003. Στις 14 Ιουνίου 2016 επανακυκλοφόρησε για το PlayStation 4. Πρόκειται για το πρώτο παιχνίδι της σειράς "Siren", το οποίο ακολούθησε το "Forbidden Siren 2" (2006) για το PlayStation 2.
Κεμπιζντερέ

Το Κεμπιζντερέ (επίσης, Καμπιζντάρα, Καμπιντζέρε, Καπιαντάρα, και Καπιζντάρα; Αβάρων) είναι ένα χωριό στην επαρχία Ζακατάλα στο Αζερμπαϊτζάν. Το χωριό αποτελεί μέρος του δήμου Μαζίξ.
Μαζίξ

Το Μαζίξ (επίσης, Ματσέξ, Ματσέχ, και Μαζίχ; Αβάρων) είναι ένα χωριό και δήμος στην επαρχία Ζακατάλα του Αζερμπαϊτζάν. Έχει πληθυσμό 1,796. Ο δήμος αποτελείται από τα χωριά Μαζίξ, Κεμπιζντερέ και Τσιτσιμπίνε.
Σεμπίρ

Το Σεμπίρ (, "Shebir", "شەبير") είναι μια πόλη στην Περιφέρεια Μανγκιστάου, στο νοτιοδυτικό Καζακστάν. Βρίσκεται σε υψόμετρο 3 μέτρα (9.8 πόδια) κάτω από την θάλασσα.
Τσιτσί

Το Τσιτσί (επίσης, Τσιτσί, Ντάρε-Τσιτσί, και Ντερά-Τσιτσί) αποτελεί χωριό και δήμο της επαρχίας Κούμπα του Αζερμπαϊτζάν. Έχει πληθυσμό 1.131 κατοίκων. Ο δήμος αποτελείται από τα χωριά Τσιτσί, Κενιντερέ και Ραζιγιελέρ.
Αρσάτι

Το Αρσάτι είναι ένας οικισμός στην επαρχία Κατονκαραγκάι, στην περιφέρεια Ανατολικού Καζακστάν.
Μπαλίκσι

Το Μπαλίκσι  (, "Balıqşı", "بالىقشى") είναι μια πόλη στην περιφέρεια Ατιράου, στο νοτιοδυτικό Καζακστάν. Βρίσκεται σε υψόμετρο 17 μέτρα (56 πόδια) κάτω από το επίπεδο της θάλασσας, λίγα χιλιόμετρα από το Ατιράου.
Αντώνης Κουνάδης

Ο Αντώνης Κουνάδης είναι Έλληνας πρώην αθλητής της δισκοβολίας. Γεννήθηκε στην Αθήνα στις 20 Απριλίου του 1937. Πήρε μέρος στους Ολυμπιακούς Αγώνες του 1960 στη Ρώμη, όπου τερμάτισε στην 18η θέση. Επίσης, ο Κουνάδης πήρε το χρυσό μετάλλιο στην Πανεπιστημιάδα του 1959 στο Τορίνο και στους Μεσογειακούς Αγώνες του 1959 στη Βηρυτό.

Το 1999 εκλέχθηκε τακτικό μέλος της Ακαδημίας Αθηνών και έγινε πρόεδρος της Ακαδημίας Αθηνών για το έτος 2018.
Γιουκσεκολούκ

Το Γιουκσεκολούκ (πρώην Γλαβούριο) είναι χωριό στον νομό Τοροσλάρ, στην επαρχία Μερσίνης στην Τουρκία, όπου η επαρχία είναι μέρος της ευρύτερης Μερσίνης. Το χωριό βρίσκεται στα Βουνά του Ταύρου στο και η απόσταση από Μερσίνη κέντρο της πόλης είναι περίπου 35 χιλιόμετρα. Ο πληθυσμός της Γιουκσεκολούκ είναι 285  κάτοικοι το 2012. Η κύρια οικονομική δραστηριότητα του χωριού είναι η γεωργία.
Νέα Ζωή

Η "Νέα Ζωή", μηνιαίο λογοτεχνικό περιοδικό, εκδόθηκε στην Αλεξάνδρεια της Αιγύπτου το Σεπτέμβριο του 1904 έως το 1927 από τον ομώνυμο φιλολογικό σύλλογο και έπαιξε σπουδαίο ρόλο στην εξέλιξη των ελληνικών γραμμάτων στην Αίγυπτο. Στο περιοδικό δημοσίευσαν κείμενά τους τα σπουδαιότερα ονόματα της ελληνικής γραμματείας, κάποια από αυτά μάλιστα χρωστούν σ΄αυτό την εμφάνισή τους στα Γράμματα.
Κορνέλις Μάχου

Ο Κορνέλις Μάχου (φλαμανδικά: Cornelis Mahu, 1613 – 16 Νοεμβρίου 1689) ήταν Φλαμανδός ζωγράφος νεκρών φύσεων, ρωπογραφιών και θαλασσογραφιών, που μαρτυρούν υψηλό επίπεδο δεξιοτεχνίας στις συνθέσεις τους.
Toni Erdmann

To Toni Erdmann είναι γερμανοαυστριακή κωμική-δραματική ταινία του 2016, σε σενάριο, σκηνοθεσία και συμπαραγωγή της Μάρεν Άντε. Πρωταγωνιστούν οι Πέτερ Σίμονισεκ και Σάντρα Χούλερ.
Αντώνιος Σαρρής

Ο Αντώνιος Σαρρής ή Σαρρηδαντώνης (1769 - 1832) ήταν αγωνιστής του 1821 με καταγωγή από τους Λάκκους Κυδωνίων στα Χανιά της Κρήτης. Μέχρι την Επανάσταση του '21 υπήρξε αρματολός και επικεφαλής ομάδας συγγενών του, περιφερόμενος στα βουνά της Δυτικής Κρήτης, πολεμούσε τους Τούρκους. Με το ξέσπασμα της Επανάστασης, αναγορεύεται οπλαρχηγός της περιοχής και συμμετείχε σε όλες σχεδόν τις πολεμικές επιχειρήσεις της περιοχής των Χανίων μέχρι το 1830.
Αποκορύφωμα των Αισθήσεων

Η κινηματογραφική ταινία με τίτλο Αποκορύφωμα των Αισθήσεων, είναι ερωτικό θρίλερ, Ιταλικής και Δυτικογερμανικής συμπαραγωγής, έτους 1968 και διάρκειας 89 λεπτών (Διεθνείς τίτλοι: Top Sensation & The Seducers).
Ραζιγιελέρ

Το Ραζιγιελέρ (επίσης, Ρεζελέρ και Ραζαλγιάρ) είναι ένα χωριό στην επαρχία Κούμπα στο Αζερμπαϊτζάν. Το χωριό αποτελεί μέρος του δήμου Τσιτσί.
Εμμανουήλ Σαρρής

Ο Εμμανουήλ Σαρρής (1765 - 1835) ήταν οπλαρχηγός με καταγωγή από τη Νεάπολη Λασιθίου της Κρήτης. Μέχρι την Επανάσταση του '21 υπήρξε αρματολός. Με το ξέσπασμα της Επανάστασης, αναγορεύεται οπλαρχηγός των συμπατριωτών του και συμμετέχει σε όλες τις πολεμικές επιχειρήσεις της κεντρικής και ανατολικής Κρήτης μέχρι το τέλος του 1830.
Ανάβατος

Ο Ανάβατος είναι ένας σχεδόν εγκαταλελειμμένος μεσαιωνικός οικισμός της κεντρικής Χίου, ο οποίος σύμφωνα με την απογραφή του 2011 έχει μόλις έναν κάτοικο. Βρίσκεται στην κορυφή ενός απόκρημνου λόφου 450 μέτρων, γεγονός που του προσέδωσε το προσωνύμιο «Μυστράς του Αιγαίου». Ο Ανάβατος διαθέτει φυσική οχύρωση και περιβάλλεται από δύο φαράγγια, ενώ η είσοδος στον οικισμό είναι δυνατή μόνο από τα βόρεια. Απέχει 16 χιλιόμετρα από την πόλη της Χίου.
Καθεδρικός της Λισαβόνας

Ο Καθεδρικός της Λισαβόνας (πορτογαλικά: "Santa Maria Maior de Lisboa" ή "Sé de Lisboa") είναι η παλαιότερη εκκλησία της πορτογαλικής πρωτεύουσας. Ανήκει στην Ρωμαιοκαθολική Εκκλησία και αποτελεί την έδρα της Αρχιεπισκοπής της Λισαβόνας.

Χτίστηκε το 1147. Από τότε μέχρι σήμερα πολλές φορές υπέστη μεγάλες ζημιές από σεισμούς και επανειλημμένα αναστυλώθηκε. Γι’ αυτό τον λόγο στον Καθεδρικό της Λισαβόνας υπάρχουν στοιχεία από διαφορετικές αρχιτεκτονικές τάσεις και ρυθμούς.

Το 1910 ανακηρύχθηκε εθνικό μνημείο της Πορτογαλίας.
Γιαν Κόξι

Ο Γιαν Κόξι (φλαμανδικά: Jan Coxie, Μέχελεν, βαπτ. 26 Φεβρουαρίου 1629 - Μέχελεν, 1670) ήταν Φλαμανδός ζωγράφος και σχεδιαστής, γνωστός για τα τοπία του. Ήταν μέλος της οικογένειας καλλιτεχνών Κόξι, οι οποίοι διαδραμάτισαν σημαντικό ρόλο στην εξέλιξη της φλαμανδικής ζωγραφικής κατά τον 16ο και 17ο αιώνα.
Αρμενο-Αζερικές σχέσεις

Οι Αρμενο-Αζερικές σχέσεις αναφέρονται στις διμερείς σχέσεις μεταξύ της Αρμενίας και του Αζερμπαϊτζάν και τις σχέσεις μεταξύ των Αρμενικών και Αζερικών κοινοτήτων. Οι δύο χώρες είχαν επίσημες κυβερνητικές σχέσεις μεταξύ 1918 και 1921 κατά τη διάρκεια της σύντομης ανεξαρτησίας τους από την διαλυμένη Ρωσική Αυτοκρατορία, ως η Πρώτη Δημοκρατία της Αρμενίας και η Λαϊκή Δημοκρατία του Αζερμπαϊτζάν. Οι σχέσεις αυτές υπήρχαν μετά από τη Ρωσική Επανάσταση μέχρι να προσαρτηθούν και πάλι από το διάδοχο κράτος, τη Σοβιετική Ένωση.

Λόγω των δύο πολέμων μεταξύ των δύο χωρών, μία που διήρκεσε από το 1918 ως το 1921 και μια άλλη από το 1988 ως το 1994, οι σχέσεις τους έχουν διαμορφωθεί λόγω του πολέμου του Ναγκόρνο-Καραμπάχ. Δεν υπάρχουν διπλωματικές σχέσεις μεταξύ των δύο χωρών, και βρίσκονται ακόμα σε πόλεμο λόγω της σύγκρουσης του Ναγκόρνο-Καραμπάχ.
Μαρία Σανούδου

Η Μαρία Σανούδου (πέθανε το 1426) ευγενής του Δουκάτου του Αρχιπελάγους από τον Οίκο των Σανούδων ήταν Αρχόντισσα της Άνδρου (1372 - 1383), Αρχόντισσα της Πάρου και Τριτημόριος της Εύβοιας (1383 - 1426) σε συγκυβέρνηση με τον σύζυγο της Γκάσπαρο Σομμαρίπα. Οι γονείς της ήταν ο Νικόλαος Β΄ Σανούδος Σπετσαμπάντα ή "Σανούδος ο Εξολοθρευτής" και η Φιορέντσα Σανούντο, ανήκαν και οι δυο στον Οίκο των Σανούδων και ήταν δεύτερα ξαδέλφια, ήταν οι τελευταίοι δούκες του Αρχιπελάγους από τον Οίκο. Ο ετεροθαλής αδελφός της από τον πρώτο γάμο της μητέρας της ήταν ο Νικολό νταλε Κάρτσερι ο μοναδικός Δούκας του Αρχιπελάγους από την Οικογένεια νταλε Κάρτσερι.
Ελληνο-Αρμενικές σχέσεις

Οι Ελληνο-Αρμενικές σχέσεις αναφέρονται στις διμερείς σχέσεις μεταξύ της Ελλάδας και της Αρμενίας. Λόγω των ισχυρών πολιτιστικών, θρησκευτικών και πολιτικών δεσμών μεταξύ των δύο χωρών, η Ελλάδα και η Αρμενία διατηρούν άριστες διπλωματικές σχέσεις. Οι σχέσεις αυτές ήταν πάντα ισχυρές τόσο συναισθηματικά όσο και ιστορικά λόγω των θρησκευτικών και πολιτιστικών ριζών και της μακράς συνύπαρξης κατά τη διάρκεια της Βυζαντινής και της Οθωμανικής Αυτοκρατορίας.
Κοντιγιαλάμ

Το Κοντιγιαλάμ είναι ένα χωριό στην Ινδία, στο ταλούκ Οραθαναντού της επαρχίας Θαντζαβούρ στο κρατίδιο Ταμίλ Ναντού στην Ινδία.
Κλιουτσιόβκα

Η Κλιουτσιόβκα είναι ένα χωριό της περιφέρειας Ταλάς στο Κιργιστάν. Είναι λίγα χιλιόμετρα ανατολικά του Κιζίλ-Αντίρ και συνδέεται οδικώς με το Ταράζ, μια μεγάλη πόλη στο Καζακστάν.
Μπεσαγκάς

Το Μπεσαγκάς, είναι ένα χωριό στην περιφέρεια Αλμάτι στην επαρχία Ταλγκάρ του Καζακστάν. Χρησιμοποιεί την ώρα Αστάνα και στην σοβιετική εποχή ονομαζόταν Ντζερζίνσκογιε.
Ακσιμράου

Το Ακσιμράου (επίσης γνωστή ως Ακσινιράου (, "Aqshımırau", "اقشىمىراۋ")) είναι μια πόλη στην περιφέρεια Μανγκιστάου στο νοτιοδυτικό Καζακστάν. Βρίσκεται σε υψόμετρο 6 μέτρα (20 πόδια) κάτω από το επίπεδο της θάλασσας.
Ζανακοργκάν

Το Ζανακοργκάν () είναι ένας αστικού τύπου οικισμός στην επαρχία Ζανακοργκάν της περιφέρεια Κυζυλόρντα στο νότιο Καζακστάν. Αυτό σημαίνει κατά προσέγγιση 'Γιάνι Κουργκάν" (νέο τούμουλους) που καταλήφθηκε το 1861 από το Ρώσους κατά την κατάκτηση του Τουρκεστάν. Ακόμη είναι λίγο πριν τα σύνορα με την περιφέρεια Νότιου Καζακστάν, μερικά χιλιόμετρα ανατολικά του οικισμού Σιέλι.

Κατηγορία:Καζακστάν γεωγραφία-επέκταση
Μπρόντερικ Κρόφορντ

Ο Μπρόντερικ Κρόφορντ (αγγλ.: "William Broderick Crawford", 9 Δεκεμβρίου 1911 – 26 Απριλίου 1986) ήταν Αμερικανός ηθοποιός του κινηματογράφου, του θεάτρου, του ραδιοφώνου και της τηλεόρασης βραβευμένος με Όσκαρ Α' Ανδρικού Ρόλου για την ταινία του 1949 "Όλοι οι Άνθρωποι του Βασιλιά (All the King's Men)". Ο Κρόφορντ που συχνά υποδυόταν ρόλους σκληροτράχηλων κι άξεστων ανδρών είναι επίσης γνωστός για τη συμμετοχή του στις ταινίες: "Μπο Ζεστ (Beau Gest, 1939)" του Γουίλιαμ Α. Γουέλμαν, "Γεννημένη Χθες (Born Yesterday, 1950)" του Τζορτζ Κιούκορ, "Το Ανθρώπινο Κτήνος (Human Desire, 1954)" του Φριτς Λανγκ, "Σκιές του Υποκόσμου (Il bidone, 1955)" του Φεντερίκο Φελίνι και "Όχι σαν Ξένος (Not as a Stranger, 1956)" του Στάνλεϊ Κρέιμερ. Κατά τα μέσα της δεκαετίας του '50 μεταπήδησε στην τηλεόραση υποδυόμενος με επιτυχία τον Νταν Μάθιους για τέσσερα χρόνια στη σειρά "Highway Patrol (1955 - 1959)". Απεβίωσε το 1986 στο Ράντσο Μιράζ της Καλιφόρνιας έχοντας υποστεί μια σειρά αγγειακών εγκεφαλικών.
Ανδρέας Θεοδώρου

Ο Ανδρέας Θεοδώρου (1922 ή 1923 - 2004) ήταν Ελληνοκύπριος θεολόγος και καθηγητής πανεπιστημίου.
Δημήτρης Μούτας

Ο Δημήτρης Μούτας (Στουτγκάρδη, 15 Απριλίου 1968) είναι Έλληνας προπονητής ποδοσφαίρου και παλαίμαχος διεθνής ποδοσφαιριστής, ο οποίος αγωνιζόταν ως επιθετικός.
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μπουντεσλίγκα
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές ΑΟ Νέα Καβάλα
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Φωστήρα
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Εθνικού Πειραιώς
Νίκος Κελαϊδής

Ο Νίκος Κελαϊδής (Αλεξάνδρεια 29 Οκτωβρίου 1948), είναι πρώην πρωταθλητής της ελληνικής αντισφαίρισης και σήμερα προπονητής. Ήταν γιος του Ιωάννη Κελαϊδή με καταγωγή την Κρήτη.

Ξεκίνησε την αντισφαίριση από το "Σπόρτιγκ Κλαμπ Αλεξάνδρειας" και έπειτα, όταν η οικογένεια του μετακόμισε στην Αθήνα, εγράφη στον Όμιλο Αντισφαίρισης Αθηνών. Στην Αλεξάνδρεια διακρίθηκε σε αγώνες τζούνιορς και ταυτόχρονα φοιτούσε στο Αγγλικό κολέγιο της πόλης.

Στο Πανελλήνιο πρωτάθλημα ήταν πρώτος στο μονό το 1974 και 1978, δεύτερος ήταν το 1972, 1973, 1975, 1976 και το 1977, σε όλους τους τελικούς είχε αντίπαλο τον Νίκο Καλογερόπουλο. Στο διπλό ανδρών ήταν δεύτερος το 1972 και το 1975. 

Με την εθνική ομάδα συμμετείχε στα Ντέιβις Καπ του 1973, 1974, 1975, 1976, 1977, 1978 και του 1979, με ρεκόρ 4 νίκες και 24 ήττες. 

Έχει συμμετάσχει σε τουρνουά της Διεθνούς ομοσπονδίας με ρεκόρ 2 νίκες και 27 ήττες στο μονό και 3 νίκες και 20 ήττες στο διπλό. Το 1973 πήρε μέρος στο Αυστραλιανό όπεν και το Ρολάν Γκαρός όπου και στα δύο αποκλείστηκε στον πρώτο γύρο. Στο διεθνές τουρνουά του Ντίσελντορφ το 1966 αποκλείστηκε στον Β΄γύρο, σε αυτό της Ατλάντα το 1968 αποκλείστηκε στον Α΄γύρο. Συνεχίζει να παίρνει μέρος σε τουρνουά παλαιμάχων και στην σειρά παγκόσμιων τουρνουά της "ATP".

Σαν προπονητής έχει δουλέψει στην εθνική ομάδα της Ελβετίας, στην εθνική ομάδα της Γαλλίας και της Ελλάδας και σε ακαδημίες στην Ουκρανία και Τουρκία.
Θεμιστοκλής Μαυρογορδάτος

Ο Θεμιστοκλής Μαυρογορδάτος (1891 - ;) ήταν Έλληνας πολιτικός και καθηγητής Οδοντιατρικής στο Πανεπιστήμιο Αθηνών.
Ιωάννης Κουντουράς

Ο Ιωάννης Κουντουράς (1881 - 1933) ήταν Έλληνας ιατρός και πολιτικός.
Μακάριος Μελισσηνός

Ο Μακάριος Μελισσηνός ήταν Μητροπολίτης της Μονεμβασίας κατά την διάρκεια του δεύτερου μισού του 16ου αιώνα, γνωστός για την δράση του ως πλαστογράφος. Καταγόταν από τα Χανιά Κρήτης. Είναι γνωστός, κυρίως, για την εκ μέρους του πλαστογράφηση του χρονικού του Βυζαντινού ιστορικού του 15ου αιώνα, Γεώργιου Σφραντζή.
Τζιρόλαμο Μινόττο

Ο Τζιρόλαμο Μινόττο (? - 1453) ήταν Βενετός βαΐλος της Κωνσταντινούπολης την περίοδο της άλωσης αυτής, το 1453.
Τι ψυχή θα παραδώσεις μωρή

Το Τι ψυχή θα παραδώσεις μωρή; είναι μαύρη κωμική σειρά του Mega Channel, που άρχισε να προβάλλεται τον Οκτώβριο του 2000 με σκοπό να ολοκληρωθεί τον Ιούνιο του 2001 σε 30 επεισόδια, αλλά τελικά διεκόπη η παραγωγή της απότομα και έμεινε ημιτελής στο 7ο επεισόδιο. Δημιουργήθηκε από το συγγραφικό δίδυμο Αλέξανδρου Ρήγα – Δημήτρη Αποστόλου και σκηνοθετήθηκε από τον Αλέξανδρο Ρήγα.
Αρσαμόσατα

Τα Αρσαμόσατα ή Ἀρμόσατα ή Αρσαμασάτ (στα αρμενικά "Արշամշատ"), ή, ακόμη, Σιμσάτ, ήταν αρχαία πόλη η οποία ιδρύθηκε γύρω στο 220 π.Χ, στο αρμενικό βασίλειο της Σωφηνής η οποία στη συνέχεια πέρασε στην επικράτεια των Σελευκιδών και στους επόμενους αιώνες στην Ρωμαϊκή αυτοκρατορία, στους Άραβες, στη Βυζαντινή Αυτοκρατορία και τους Σελτζούκους, πριν ερημωθεί κατά τον 13ο αιώνα. Βρισκόταν ανάμεσα στον Ευφράτη και τον Τίγρη, στα εδάφη της επαρχίας Ελαζίγ της σημερινής Τουρκίας. Η θέση της πόλης θεωρείται ότι είναι στην περιοχή της Χαράμπα (σε απόσταση περίπου 60 χμ. στα ανατολικά του Ελαζίγκ), εδάφη που βρίσκονται εν μέρει κάτω από τα νερά του . Η πόλη δεν πρέπει να συγχέεται με τα Σαμόσατα.
Ρουπικάπρα

Η Ρουπικάπρα ("Rupicapra") είναι γένος της υποοικογένειας των Αιγωδών τα οποία αποκαλούνται και "σαμουά". 

Δύο είδη διακρίνονται: το "αγριόγιδο" ("Rupicapra rupicapra"), το οποίο είναι γηγενές των ορεινών ζωνών της Ευρώπης, της Τουρκίας και του Καυκάσου, και το "αγριόγιδο των Πυρηναίων" ("Rupicapra pyrenaica"), το οποίο απαντάται αποκλειστικά στα Πυρηναία. Μια έρευνα του 2014 από το Πανεπιστήμιο Durham ανακάλυψε ότι αυτές οι κατσίκες συρρικνώνεται σε μέγεθος, λόγω της υπερθέρμανσης του πλανήτη και των κλιματικών αλλαγών.
Γιαν Αντόνι Κόξι

Ο Γιαν Αντόνι Κόξι (φλαμανδικά: Jan Anthonie Coxie ή Anthonie Coxie, περ. 1660 - 1720) ήταν Φλαμανδός ζωγράφος και σχεδιαστής περισσότερο γνωστός για τις προσωπογραφίες του. Ξεκινώντας τη σταδιοδρομία του από τη Φλάνδρα, μετοίκησε στο εξωτερικό και εργάστηκε στο Άμστερνταμ, στο Βερολίνο, στο Μάιντς και στο Μιλάνο, για λογαριασμό πελατών του από την ελίτ.
Σελέκ

Το Σελέκ (* πρώην Τσιλίκ) είναι μια πόλη στην περιφέρεια Αλμάτι στο νοτιοανατολικό Καζακστάν. Βρίσκεται στην επαρχία Ενμπεκσικαζάκ, και ο πληθυσμός σύμφωνα με την καζακική απογραφή του 2009 είναι 26.688 κάτοικοι.
Foreman For Real

Το Foreman For Real είναι βιντεοπαιχνίδι πυγμαχίας που κυκλοφόρησε το 1995 για το Game Boy, το Game Gear, το Sega Mega Drive και το Super Nintendo Entertainment System και περιλαμβάνει τον Τζόρτζ Φόρμαν. Αποτελεί συνέχεια του παιχνιδιού "George Foreman's KO Boxing".
Τρελή Οικογένεια

Το Τρελή Οικογένεια  (αγγλ. Full House, "Φουλ Χάους"=Γεμάτο Σπίτι) είναι μία αμερικανική κωμική σειρά που δημιουργήθηκε από τον Τζεφ Φράνκλιν στο ABC. Η σειρά αφηγείται την ιστορία ενός χήρου πατέρα, του Ντάννυ Τάννερ, που επιστρατεύει τον γαμπρό του και καλύτερό του φίλο να τον βοηθήσει να αναθρέψουν τις τρεις κόρες του. Προβλήθηκε από τις 22 Σεπτεμβρίου 1987 ως τις 23 Μαΐου 1995, με οκτώ κύκλους και 192 επεισόδια.

Η σειρά έχει επαναπροβληθεί και συνδεθεί με άλλα προϊόντα όπως σειρές βιβλίων. Μία συνέχεια της σειράς, το "Μια Πιο Τρελή Οικογένεια", έκανε πρεμιέρα στο Netflix στις 26 Φεβρουαρίου 2016.
Κεγκέν

Το Κεγκέν () είναι ένα χωριό και διοικητικό κέντρο της επαρχίας Ραϊιμπέκ στην περιφέρεια Αλμάτι στο νοτιοανατολικό Καζακστάν.  Πληθυσμός: 9,049 (απογραφή 2009) 8,078 (απογραφή 1999). Ακόμη, ο πληθυσμός αυξάνεται αρκετά σε σχέση με άλλες περιφέρειες του Καζακστάν, ενώ σημαντικό μέρος στην αύξηση του πληθυσμού της χώρας έχουν η περιφέρεια Νότιου Καζακστάν και η περιφέρεια Αλμάτι. 
Κατηγορία:Πόλεις του Καζακστάν
Ο μετανάστης

Ο μετανάστης είναι κινηματογραφική ταινία του Νέστορα Μάτσα γυρισμένη το 1965.
Μεγάλο Μετέωρο

Η Μονή της Μεταμόρφωσης του Σωτήρος, γνωστή και ως Μεγάλο Μετέωρο, είναι ανδρικό μοναστήρι το οποίο βρίσκεται στο ψηλότερο σημείο των Μετεώρων, σε υψόμετρο 534 μέτρων. Είναι το μεγαλύτερο από τα έξι που συνεχίζουν να είναι ενεργά στα Μετέωρα, τα οποία από το 1988 συμπεριλαμβάνονται στα μνημεία παγκόσμιας κληρονομιάς της UNESCO. Ιδρύθηκε το 14ο αιώνα από τον άγιο Αθανάσιο των Μετεώρων και γνώρισε ιδιαίτερη ακμή στα μέσα του 16ου αιώνα. Η μονή βρίσκεται στην κορυφή του υψώματος Πλατύς Λίθος και η πρόσβαση σε αυτή γίνεται μέσω κλίμακας.

Η μονή δημιουργήθηκε ως σκήτη του Αγίου Αθανασίου των Μετεώρων στο πρώτο μισό του 14ου αιώνα. Ο Αθανάσιος οικοδόμησε ένα ναό αφιερωμένο στην Παναγία, η οποία έγινε γνωστή ως Παναγία της Μετεωρίτισσας Πέτρας, και δημιούργησε μοναστική κοινότητα με μορφή κοινόβιου. Ο μαθητής του Ιωάννης Ούρεσης Παλαιολόγος, ο οποίος μόνασε με το όνομα όσιος Ιωάσαφ, το 1387/88 έχτισε στη θέση του ναού νέο. H μονή με σιγίλλιο του πατριάρχη Ιερεμία Α΄ απέκτησε προνόμια και πλήρη ανεξαρτησία, όπως οι μονές του Αγίου Όρους. Το 1544/5 κατασκευάστηκε νέο καθολικό, αφιερωμένο στη Μεταμόρφωση του Σωτήρος, με πρωτοβουλία του ηγουμένου Συμεών, ενσωματώνοντας το προηγούμενο ως ιερό βήμα. Την ίδια περίοδο επίσης κατασκευάστηκε ο πύργος και το 1572 το γηραιοκομείο. Το 1806 κατασκευάστηκαν νέα κελλιά.

Κοντά στην είσοδο του μοναστηριού βρίσκεται ο πύργος του βριζονίου, που στέγαζε το μηχανισμό για το δίχτυ, και το κελάρι της μονής (βαγεναρείο), το οποίο σήμερα λειτουργεί ως μουσείο με αντικείμενα καθημερινής χρήσης. Στη συνέχεια βρίσκεται η εστία, η τραπεζαρία, με το νοσοκομείο και το γηροκομείο στα ανατολικά και το καθολικό δεξιά. Δίπλα στο ιερό βήμα βρίσκεται το θολωτό παρεκκλήσι του Τιμίου Προδρόμου και προς τα νοτιοδυτικά το μονόχωρο παρεκκλήσι των Αγίων Κωνσταντίνου και Ελένης, το οποίο χτίστηκε το 1789.

</gallery>
Ντερζαβίνσκ

Το Ντερζαβίνσκ είναι μια πόλη που βρίσκεται στην περιφέρεια Ακμόλα του Καζακστάν. Είναι το διοικητικό κέντρο της επαρχίας Ζαρκάιν. Η Ευρωπαϊκή διαδρομή E123 περνά μέσα από την πόλη. Πληθυσμός: 6,309 (απογραφή 2009) 7,869 (απογραφή 1999).
George Foreman's KO Boxing

Το George Foreman's KO Boxing είναι βιντεοπαιχνίδι πυγμαχίας που κυκλοφόρησε το 1992 για το Sega Mega Drive, το Super Nintendo Entertainment System και αργότερα για τα Nintendo Entertainment System, Game Boy, Game Gear και Master System. Δημιουργήθηκε από την Acclaim και περιλαμβάνει τον Τζόρτζ Φόρμαν.

Οι εκδόσεις Master System και Game Gear είναι βασισμένες στην 8-bit έκδοση του "James Buster Douglas Knockout Boxing". Μια συνέχεια του παιχνιδιού κυκλοφόρησε το 1995 με όνομα "Foreman For Real".
Βουτζάς

μικρογραφία|Οικία Λεβαντίνων
μικρογραφία|Παραδοσιακός οικισμός του Μπουτζά
μικρογραφία
Ο Βουτζάς (Buca) είναι προάστιο που βρίσκεται 9 χλμ ανατολικά της πόλης της Σμύρνης (Ismir), που με τη σειρά της ανήκει στην ευρύτερη επαρχία της Σμύρνης (Ismir). Ανήκει στις Ακτές του Αιγαίου στην Τουρκία. Οι κάτοικοι του Βουτζά, μέχρι το 1922 ήταν πλειοψηφικά Έλληνες ὀπως και του Μπουρνόβα καθώς άνθιζε το εμπόριο σε αυτές τις περιοχές της Σμύρνης ενώ τώρα υπάρχουν Τούρκοι και λίγοι απόγονοι των Λεβαντίνων, εμπόρων από τις "θαλάσσιες Δημοκρατίες" της Μεσογείου, έτσι χαρακτηρίζονταν τα Μεσογειακά εδάφη ανατολικά της Βενετίας όπου ανθούσε το θαλάσσιο εμπόριο. "Levant" ήταν η ονομασία της καθομιλουμένης Μέσης Γαλλικής Γλώσσας (1340-1611) αλλά και αργότερα επί Τουρκοκρατίας σε εδάφη που είχαν προσαρτηθεί σε αυτή.
Τζόναθαν Κόου

Ο Τζόναθαν Κόου ("Jonathan Coe", 19 Αυγούστου 1961 - ) είναι Άγγλος συγγραφέας. Το συγγραφικό του έργο περιλαμβάνει μυθιστορήματα, παιδικά λογοτεχνικά έργα και βιογραφίες.
Μονή Βαρλαάμ

thumb|250px|Η μονή όπως φαίνεται από κάτω
thumb|250px|Η μονή όπως φαίνεται από πάνω
thumb|250px|Η μονή σε κοντινή λήψη από κάτω
Η Μονή Βαρλαάμ ή μονή των Αγίων Πάντων είναι ανδρικό μοναστήρι στα Μετέωρα, στην κορυφή απότομου βράχου. Είναι ένα από τα έξι που συνεχίζουν να είναι ενεργά στα Μετέωρα, τα οποία από το 1988 συμπεριλαμβάνονται στα μνημεία παγκόσμιας κληρονομιάς της UNESCO. Η μονή δημιουργήθηκε στις αρχές του 16ου αιώνα, αλλά το όνομά της πήρε από τον ασκητή Βαρλαάμ, ο οποίος εγκαταστάθηκε στον βράχο τον 14ο αιώνα. Είναι γνωστή για το σημαντικό αρχείο που διατηρεί. Η μονή οργανώθηκε από τους αδελφούς Νεκτάριο και Θεοφάνη, τους λεγόμενους Αψαράδες, από την Ήπειρο στις αρχές του 16ου αιώνα. Το 1518 ανακαίνισαν το παρεκκλήσι των Τριών Ιεραρχών, το οποίο είχε κτίσει ο Βαρλαάμ. Το 1536 κτίστηκε ο πύργος του βριζονίου. Το μοναστήρι γνώρισε οικονομική ανάπτυξη και πνευματική άνθηση.

Το καθολικό της μονής, αφιερωμένο στους Άγιους Πάντες, είναι σταυροειδής εγγεγραμμένος ναός αθωνίτικου τύπου και χρονολογείται από το 1541. Η αγιογράφησή του έγινε σε τρεις φάσεις. Οι παλαιότερες αγιογραφίες φιλοτεχνήθηκαν από τον Φράγκο Κατελάνο το 1548. Η δεύτερη φάση χρονολογείται από το 1566 και είναι έργο των αγιογράφων Γεώργιος και Φράγκος Κονταρής. Οι πιο πρόσφατες αγιογραφίες χρονολογούνται από το 1780 και 1782, σύμφωνα με κτητορική επιγραφή, αλλά πιθανότατα ήταν μικρής κλίμακας επεμβάσεις. Βορειοδυτικά του καθολικού βρίσκεται η τράπεζα, η οποία στεγάζει κειμήλια, το παρεκκλήσι των Τριών Ιεραρχών, ένας μονόχωρος δρομικός ξυλόστεγος ναός, η εστία, τα κελιά και ο ξενώνας. Στην άλλη πλευρά, προς την είσοδο, βρίσκεται το νοσοκομείο και το παρεκκλήσι των Αγίων Αναργύρων.
Μονή Αγίου Νικολάου Αναπαυσά

thumb|250px|Η μονή όπως φαίνεται από κάτω
Η Μονή Αγίου Νικολάου Αναπαυσά είναι μοναστήρι στα Μετέωρα. Είναι ένα από τα έξι που συνεχίζουν να είναι ενεργά στα Μετέωρα, τα οποία από το 1988 συμπεριλαμβάνονται στα μνημεία παγκόσμιας κληρονομιάς της UNESCO. Η μόνη ξεχωρίζει εξαιτίας του σχεδιασμού της, ο οποίος προσαρμόστηκε στο μικρής έκτασης πλάτωμα στο οποίο έχει κτιστεί, με αλλεπάλληλα πατώματα. Στον κατώτερο όροφο της μονής βρίσκεται το παρεκκλήσι του Αγίου Αντωνίου, του 14ου αιώνα με ίχνη αγιογραφιών, και κρύπτη. Στον από πάνω όροφο βρίσκεται το καθολικό και στον τελευταίο όροφο, όπου βρίσκεται το αρχονταρίκι (παλαιότερα τράπεζα), το οστεοφυλάκιο και το παρεκκλήσι του Αγίου Ιωάννου του Προδρόμου.

Το όνομα της μόνης πιθανότατα οφείλεται σε κάποιον ασκητή του 14ου αιώνα ο οποίος ασκήτευσε στον βράχο. Η μονή ανακατασκευάστηκε την πρώτη δεκαετία του 16ου αιώνα από τον μητροπολίτη Λαρίσης Άγιο Διονύσιο τον Ελεήμονα και τον ιερομόναχο Νικάνορα, έξαρχο Σταγών. Το καθολικό της αγιογραφήθηκε από τον Κρητικό ζωγράφο Θεοφάνη Στρελίτζα το 1527. Οι αγιογραφίες αυτές αποτελούν ένα από τα σημαντικότερα σύνολα της μεταβυζαντινής ζωγραφικής. Λόγω της μικρής διαθέσιμης επιφάνειας στους τοίχους το ναού, πολλές παραστάσεις έχουν μέγεθος φορητής εικόνας. Στον νάρθηκα βρίσκονται μεγάλες πολυπρόσωπες συνθέσεις, όπως η Δευτέρα Παρουσία, η Κοίμηση του Εφραίμ του Σύρου, παράσταση του Αδάμ να ονοματίζει τα ζώα, σκηνές από τα θαύματα του Χριστού και απεικονίσεις αγίων, ανάμεσα στους οποίους ξεχωρίζουν οι κτήτορες της μονής. Στον κυρίως ναό, στον τρούλο βρίσκεται ο Παντοκράτορας και χαμηλότερα η Θεία Λειτουργία και οι Προφήτες, και στα τρίγωνα οι Ευαγγελιστές. Στους τοίχους βρίσκονται παραστάσεις από το Δωδεκάορτο και απεικονίσεις αγίων.
Εϊντχαφούσι

Το Εϊντχαφούσι (Ντιβέχι: އޭދަފުށި) είναι η πρωτεύουσα της Ατόλλης Μπάα. Βρίσκεται στις Μαλδίβες, και απέχει από το Μαλέ 112.79 χιλιόμετρα. Ακόμη, ο πληθυσμός ανέρχεται σε 2.530 κατοίκους.
Γη και ελευθερία

To Γη και ελευθερία είναι ταινία του 1995 σε σκηνοθεσία του Κεν Λόουτς και σε σενάριο του Τζιμ Άλεν.

Το θέμα της είναι ο Ισπανικός εμφύλιος πόλεμος, όπως και τα γεγονότα του Μαΐου του 1937 στην Ισπανία.
Πατίμ

Το Πατίμ (Fogo Crioulo: "Patin") είναι ένας οικισμός στο νοτιοδυτικό τμήμα του νησιού Φόγκο στο Πράσινο Ακρωτήριο. Βρίσκεται 8 χλμ. νοτιοανατολικά από την πρωτεύουσα του νησιού Σάο Φίλιπε. Το 2010 ο πληθυσμός σύμφωνα με την απογραφή ήταν 876. Το υψόμετρο είναι 535. Βρίσκεται ανάμεσα στα μικρά ρεύματα Ριμπέιρα Βιλιάλ στα βορειοανατολικά και Ριμπέιρα Τσάντε Αντόνιο στα νοτιοανατολικά. Η ετήσια βροχόπτωση είναι 162.6 χιλιοστά.
Ουσκονίρ

Το Ουσκονίρ (* πρώην γνωστό ως "Σαμαλγκάν", ή "Τσεμολγκάν", , ) είναι μια αγροτική κοινότητα κοντά στο Αλμάτι του Καζακστάν. Είναι αξιοσημείωτη ως το σημείο γέννησης του σημερινού προέδρου του Καζακστάν, Νουρσουλτάν Ναζαρμπάγιεφ. Ο πληθυσμός στην απογραφή του 2009 είναι 13.616.
Sonic Labyrinth

Το Sonic Labyrinth (ソニックラビリンス Sonikku Rabirinsu) είναι βιντεοπαιχνίδι πλατφόρμας που κυκλοφόρησε από τη Sega το 1995 για το Game Gear. Είναι επίσης διαθέσιμο και για το "Sonic Adventure DX" και "Sonic Mega Collection Plus". Το παιχνίδι έχει ισομετρικά γραφικά, όπως και το "SegaSonic the Hedgehog" για τα arcades και "Sonic 3D: Flickies' Island".
Ταλντικοργκάν

Το Ταλντικοργκάν (καζακικά: Талдықорған), παλαιότερα γνωστή ως Τάλντι-Κουργκάν (ρωσικά: Талды-Курган) είναι το διοικητικό κέντρο της περιφέρειας Αλμάτι του Καζακστάν. Στην απογραφή του 2009 είχε πληθυσμό 123.038, αυξημένος από τους 97.996 κατοίκους που αναφέρθηκαν στην απογραφή του 1999. Οι περισσότεροι κάτοικοι είναι Καζάκοι.
Χιερόνυμους Φράνκεν Ι

Ο Χιερόνυμους Φράνκεν Ι (φλαμανδικά: Hieronymus Francken I ή Hieronymus Francken de Oude, περ. 1540, Χέρενταλς–1610, Παρίσι) ήταν Φλαμανδός ζωγράφος και σημαντικό μέλος της οικογένειας καλλιτεχνών Φράνκεν. Αφού εκπαιδεύτηκε στην Αμβέρσα, δραστηριοποιήθηκε κυρίως στη Γαλλία, όπου έγινε ζωγράφος στη γαλλική Αυλή. Οι συνθέσεις του με κομψές ομάδες μορφών που χορεύουν, μουσικούς και αυλικούς προαναγγέλλουν την ανάπτυξη αυτού του είδους ζωγραφικής κατά τον 17ο αιώνα.
Μονή Ρουσάνου

μικρογραφία|250x250εσ|Μονή Ρουσάνου Μετεώρων

thumb|250px|Η μονή όπως φαίνεται από πάνω
thumb|250px|Η πρόσβαση στη μονή Ρουσάνου
Η Μονή Ρουσάνου είναι χριστιανικό ορθόδοξο μοναστήρι, το οποίο βρίσκεται στα Μετέωρα. Είναι ένα από τα έξι που συνεχίζουν να είναι ενεργά στα Μετέωρα, τα οποία από το 1988 συμπεριλαμβάνονται στα μνημεία παγκόσμιας κληρονομιάς της UNESCO. Δεν είναι γνωστό γιατί ονομάστηκε Ρουσάνου, με πιθανότερη θεωρία να πήρε το όνομά της από τον πρώτο οικιστή του βράχου ή τον κτήτορα του πρώτου ναού. Ο βράχος ήταν γνωστός ως βράχος του Ρουσάνου ήδη από τις αρχές του 16ου αιώνα, όταν εγκαταστάθηκαν οι κτήτορες Ιωάσαφ και Μάξιμος, οι οποίοι έχτισαν ξανά την τότε ερειπωμένη μονή. Το 1545 ανακατασκεύασαν το καθολικό, το οποίο είναι αφιερωμένο στη Μεταμόρφωση του Σωτήρος και τιμά και την Αγία Βαρβάρα. Η μονή παρήκμασε τον 19ο αιώνα και έγινε ερημητήριο της μονής Βαρλαάμ. Αναστηλώθηκε τη δεκαετία του 1980 και σήμερα λειτουργεί ως γυναικείο μοναστήρι.

Η μονή καταλαμβάνει όλο το πλάτωμα στην κορυφή του βράχου όπου βρίσκεται. Είναι τριώροφη, με το καθολικό, το αρχονταρίκι και κελιά στο ισόγειο, και κελιά και βοηθητικούς χώρους στους άλλους ορόφους. Το καθολικό είναι σταυροειδής αγιορείτικου τύπου ναός με λιτή (νάρθηκας με τρούλο) αγιογραφημένος το 1560. Η πρόσβαση στο μοναστήρι γίνεται με σκάλα και δύο γέφυρες, οι οποίες κατασκευάστηκαν το 1930 στη θέση παλαιότερης ξύλινης γέφυρας.
Κολιούρ

Το Κολιούρ (γαλλικά: "Collioure", καταλανικά: "Cotlliure") είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Κολιουρέν (γαλλικά: "Colliourencs").
Μπαντάμσα

Το Μπαντάμσα (επίσης γνωστό ως Μπαταμσίνσκιι, Ρωσικά Бадамша (Батамшинский) , "Badamşı", "بادامشى")) είναι μια πόλη στην περιφέρεια Ακτόμπε στο δυτικό Καζακστάν. Βρίσκεται σε υψόμετρο 419 μέτρα, ή 1.375 πόδια. Έχει πληθυσμό 5,668.
Γιενς Κρίστιαν Σκόου

Ο Γιενς Κρίστιαν Σκόου ("Jens Christian Skou", 8 Οκτωβρίου 1918 - 28 Μαΐου 2018) ήταν Δανός ιατρός τιμημένος με Βραβείο Νόμπελ Χημείας το 1997.
Γιαν Πίτερ φαν Μπρέντελ ο νεότερος

Ο Γιαν Πίτερ φαν Μπρέντελ ο νεότερος (φλαμανδικά: Jan Pieter van Bredael de jonge or Jan Peeter van Bredael de jonge, 27 Ιουλίου 1683 – 1735) ήταν Φλαμανδός ζωγράφος, γνωστός για τις σκηνές μάχης ιππικού και τα τοπία του, καθώς και τις ρωπογραφίες με πανηγύρεις και εορτές χωριών.
Μπαλπίκ Μπι

Το Μπαλπίκ Μπι () είναι οικισμός και πρωτεύουσα της επαρχίας Κόκσου στην περιφέρεια Αλμάτι του νοτιοανατολικού Καζακστάν. Πήρε το όνομά του από τον καζακικό στρατιωτικό ήρωα Μπαλπίκ Ντερμπισαλιούλι. Πληθυσμός: 12,654 (απογραφή 2009) 12,145 (απογραφή 1999).

Βρίσκεται στον ποταμό Κόκσου, ενώ το εργοστάσιο ηλεκτρικής ενέργειας Κιζιλμπουλάκ βρίσκεται στην περιοχή.

Κατηγορία:Πόλεις του Καζακστάν
Λουίς Φεδερίκο Λελουάρ

Ο Λουίς Φεδερίκο Λελουάρ ("Luis Federico Leloir", 6 Σεπτεμβρίου 1906 - 2 Δεκεμβρίου 1987) ήταν Αργεντινός ιατρός και βιοχημικός που έλαβε το Βραβείο Νόμπελ Χημείας του 1970. 

Αν και γεννήθηκε στη Γαλλία, ο Λελουάρ σπούδασε στο Πανεπιστήμιο του Μπουένος Άιρες. Οι έρευνές του πάνω στα γλυκονουκλεοτίδια, στον μεταβολισμό των υδατανθράκων και τη νεφρική υπέρταση προσέλκυσαν την παγκόσμια προσοχή και οδήγησαν σε σημαντικές προόδους στην κατανόηση, τη διάγνωση και τη θεραπεία της εγγενούς ασθένειας γαλακτοζαιμίας.
Κουέντιν Μασσάις ο νεότερος

Ο Κουέντιν Μασσάις ο νεότερος (φλαμανδικά: Quentin Metsys de jonge (Quinten ή Massys, περ. 1543 – 1589) ήταν Φλαμανδός ζωγράφος της Αναγέννησης, ένας από τους αρκετούς Φλαμανδούς που δραστηριοποιήθηκαν στην Αυλή των Τυδώρ κατά τη βασιλεία της Ελισάβετ Α΄ της Αγγλίας. Ήταν γιος του Φλαμανδού ζωγράφου Γιαν Μασσάις και εγγονός και συνώνυμος του Κουέντιν Μασσάις.

Ο νεότερος Κουέντιν γεννήθηκε στην Αμβέρσα, όπου έγινε μέλος στη Συντεχνία του Αγίου Λουκά το 1574. Το 1581, περίπου, ζούσε στο Λονδίνο, έχοντας δραπετεύσει από τη γενέτειρά του λόγω θρησκευτικών διαφορών, όπως είχαν κάνει τόσο ο πατέρας όσο και ο θείος του. Το 1588 εγκατέλειψε το Λονδίνο μετοικώντας στη Φρανκφούρτη, όπου και απεβίωσε το επόμενο έτος.

Είναι ευρύτερα γνωστός για το "πορτρέτο με το κόσκινο" της Ελισάβετ Α΄, την οποία απεικόνισε ως Τούτσια (Tuccia), μια παρθένο της θεάς Εστίας, η οποία απέδειξε την αγνότητά της μεταφέροντας νερό με ένα κόσκινο από τον ποταμό Τίβερη ως τον ναό της Εστίας χωρίς να χύσει ούτε μια σταγόνα. Η Ελισάβετ περιβάλλεται από σύμβολα της Αυτοκρατορίας, μια κολόνα και μια υδρόγειο σφαίρα, εικονογραφία που θα εμφανιζόταν ξανά και ξανά στις προσωπογραφίες της κατά τις δεκαετίες 1580 και 1590, κυρίως στο "πορτρέτο της Αρμάδας" του 1588 (άγνωστου Άγγλου ζωγράφου).
Αμέρικο Κάστρο

Ο Αμέρικο Κάστρο ήταν Ισπανός διανοούμενος, ακαδημαϊκός, φιλόλογος και ιστορικός. Ανήκε στη φιλελεύθερη ισπανική διανόηση του πρώτου μισού του 20ού αιώνα που συγκεντρώθηκε γύρω από το Φιλελεύθερο Μορφωτικό Ίδρυμα ενώ συμμετείχε στην ίδρυση του Περιοδικού Ισπανικής Φιλολογίας μαζί με τον Ραμόν Μενέντεθ Πιδάλ. Πολιτικά ήταν φιλελεύθερος και υποστηρικτής της Δεύτερης Ισπανικής Δημοκρατίας, γεγονός που τον οδήγησε στην εξορία κατά τη διάρκεια και με το πέρας του Ισπανικού Εμφυλίου. Εδραίωσε τις ισπανικές σπουδές στις ΗΠΑ και έκτισε τη φήμη του ως ο θεωρητικός της μεσαιωνικής Ιβηρικής των τριών πολιτισμών με το βιβλίο "La realidad histórica de España" που προκάλεσε πολεμική με τον έτερο Ισπανό ιστορικό Κλάουδιο Σάντσεθ Αλβορνόθ. Η κύρια σχολή σκέψης που ακολούθησε ήταν ο ιστορικός σχετικισμός.
Μαρθελίνο Μενέντεθ Πελάγιο

Ο Μαρθελίνο Μενέντεθ Πελάγιο (Marcelino Menéndez Pelayo) ήταν Ισπανός διανοούμενος, φιλόλογος και ιστορικός των ιδεών. Ιδεολογικά συντηρητικός και καθολικός, υπήρξε η μεγαλύτερη ακαδημαϊκή μορφή της Ισπανίας της Βουρβονικής Παλινόρθωσης και ένα από τους κύριους ιδεολόγους του ισπανικού εθνικισμού. Δίδαξε στο Πανεπιστήμιο της Μαδρίτης, όπου μεταξύ άλλων είχε ως φοιτητή τον Ραμόν Μενέντεθ Πιδάλ. Γνωστότερο έργο του είναι το "Historia de los heterodoxos españoles" («Ιστορία των Ισπανών ετεροδόξων», 1880–1882).
Κόλομαν Μόζερ

Ο Κόλομαν Μόζερ (30 Μαρτίου 1868 - 18 Οκτωβρίου 1918) ήταν Αυστριακός ζωγράφος και εικαστικός. Υπήρξε ένας από τους πρωτεργάτες του βιεννέζικου κινήματος του Ζετσεσιονισμού με σημαντική συνεισφορά σε πάμπολλους κλάδους των εφαρμοσμένων τεχνών. Ασχολήθηκε με εικονογραφήσεις περιοδικών, με τη σχεδίαση επίπλων και διακοσμητικών αντικειμένων από μέταλλο, γυαλί και ξύλο, με τη διακόσμηση υφασμάτων, με τον σχεδιασμό γραμματοσήμων και χαρτονομισμάτων, με τη διακόσμηση κτιρίων όπως και με τη διοργάνωση και τον εσωτερικό διάκοσμο εκθέσεων. Διακρινόταν για το πολύπλευρο ταλέντο του και υπήρξε ένας από τους πιο επιφανείς καλλιτέχνες της προπολεμικής Βιέννης.
Ραμόν Μενέντεθ Πιδάλ

Ο Ραμόν Μενέντεθ Πιδάλ (Ramόn Menéndez Pidal, Α Κορούνια, 1869 – Μαδρίτη, 1968) ήταν Ισπανός φιλόλογος, ακαδημαϊκός, ιστορικός και κριτικός. Κοινωνός των ιδεών της Γενιάς του 1898, που υποστήριζε τον πρωταγωνιστικό ρόλο της Καστίλης στην ιστορία της Ιβηρικής, θεωρείται ένας από τους πρωτοπόρους της Ισπανικής Φιλολογίας και Γλωσσολογίας στην Ισπανία. Ακόλουθος του θετικισμού, ήταν ο πρώτος που εφάρμοσε την επιστημονική έρευνα σε σημαντικά ζητήματα της ιστορίας της γλώσσας και της μεσαιωνικής λογοτεχνίας με έργα όπως "Το άσμα του Ελ Σιντ" (1908-11), το "Romancero hispánico" (1910) και "Οι απαρχές της ισπανικής γλώσσας" (1926), χωρίς να ξεφεύγει ωστόσο από την ισπανική παραδοσιοκρατία. Υπήρξε καθηγητής και σημείο αναφοράς για ισπανιστές και φιλολόγους του πρώτου μισού του 20ού αιώνα και ιδρυτής του ακαδημαϊκού περιοδικού Περιοδικό Ισπανικής Φιλολογίας ενώ το 1954 προτάθηκε για το Νόμπελ λογοτεχνίας.
Ιωάννης Κορναράκης

Ο Ιωάννης Κορναράκης (1926-2013) ήταν Έλληνας θεολόγος, καθηγητής πανεπιστημίου και εκκλησιαστικός συγγραφέας.
Αουλιεκόλ

Το Αουλιεκόλ () είναι μια κωμόπολη και διοικητικό κέντρο στην επαρχία Αουλιεκόλ στην περιφέρεια Κοστανάι, στο βορειοδυτικό Καζακστάν και βρίσκεται νοτιοανατολικά του Κοστανάι. Ο πληθυσμός της είναι 11,692 (απογραφή 2009).
Κατηγορία:Καζακστάν γεωγραφία-επέκταση
Τασμπουγκέτ

Το Τασμπουγκέτ () είναι μια μικρή πόλη στην περιφέρεια Κιζιλορντά, λίγα χιλιόμετρα νότια από την Κιζιλόρντα.
Βίλχελμ Μέγερ-Λύμπκε

O Βίλχελμ Μέγερ-Λύμπκε (Wilhelm Meyer-Lübke, Βόννη, 30 Ιανουαρίου 1861 – 4 Οκτωβρίου 1936) ήταν Ελβετός ρομανιστής φιλόλογος, μέλος της Νεογραμματικής σχολής.
Σκοτ Κολούμπους

O Βάλτερ Σκοτ Κολούμπους (αγγ.: "Walter Scott Columbus", 10 Νοεμβρίου 1956 - 4 Απριλίου 2011) ήταν Αμερικανός ντράμερ της heavy metal μουσικής, γνωστός ως μέλος του συγκροτήματος Manowar από το 1983 ως το 1991 και από το 1994 ως το 2008.
Γεώργιος Σαμουήλ

Ο Γεώργιος Σαμουήλ (1 Ιανουαρίου 1894 - 3 Σεπτεμβρίου 1965) ήταν αντιστράτηγος της Ελληνικής Βασιλικής Χωροφυλακής, της οποίας διατέλεσε αρχηγός από τον Ιούνιο του 1950 έως τον Νοέμβριο του 1952. Το 1944, κατά τα Δεκεμβριανά, διακρίθηκε ως διοικητής του Συντάγματος Χωροφυλακής Αθηνών - Μακρυγιάννη στην μάχη κατά του ΕΛΑΣ.
Φρίντριχ Ντιτς

Ο Φρίντριχ Ντιτς (Friedrich Christian Diez, Γκίσεν, 15 Μαρτίου 1794 – 29 Μαΐου 1876) ήταν Γερμανός ρομανιστής φιλόλογος, γνωστός για τα δύο του έργα "Grammatik der romanischen Sprachen" («Γραμματική των ρομανικών γλωσσών», Βόννη, 1836-1844) και του πρώτου συγκριτικού λεξικού των ρομανικών γλωσσών, "Etymologisches Wörterbuch der romanischen Sprachen" («Ετυμολογικό λεξικό των ρομανικών γλωσσών», 1836-1844). Θεωρείται ο πατέρας των Ρομανικών Σπουδών στην Ευρώπη και εισηγητής της επιστημονικής μεθόδου στην ιστορία της γλώσσας.
.kz

Το TLD του Καζακστάν είναι ο .kz. Ξεκίνησε την λειτουργία του το 1994. Ακολουθεί μια λίστα με παραλλαγές, που χρησιμοποιούνται στο Καζακστάν: 
* ORG.KZ — για οργανώσεις που σχετίζονται με το Καζακστάν
* EDU.KZ — για εκπαιδευτικούς οργανισμούς στο Καζακστάν
* NET.KZ — κυρίως για δίκτυα επικοινωνίας
* GOV.KZ — χρησιμοποιείται σε κυβερνητικές ιστοσελίδες
* MIL.KZ — χρησιμοποιείται για το υπουργείο Άμυνας του Καζακστάν
* COM.KZ- χρησιμοποιείται από εταιρείες στο Καζακστάν
Σεμοναΐχα

Η Σεμοναΐχα (, ) είναι πόλη στην επαρχία Σεμονάϊχα στην περιφέρεια Ανατολικού Καζακστάν, στο ανατολικό Καζακστάν. Βρίσκεται στις όχθες του ποταμού Ουμπά, παραπόταμου του Ιρτύς. Πληθυσμός: 19,127 (απογραφή 2009), 19,924 (απογραφή 1999).
Μαγκντανλί

Το Μαγκνταλί (κυριλλικά τουρκμενικά: Манданлы; παλαιότερα γνωστή ως Γκουβουρντάκ ή Γκαουρντάκ, ) είναι μια πόλη στην περιφέρεια Λεμπάπ του νοτιοανατολικού Τουρκμενιστάν. Ακόμη, είναι η πρωτεύουσα της επαρχίας Μαγκντανλί.
Γκιζιλγκάγια

Η Γκιζιλγκάγια είναι μια πόλη στο δυτικό Τουρκμενιστάν.
Ναρουχίτο

Ο Ναρουχίτο (γενν. 23 Φεβρουρίου 1960) είναι ο σημερινός Αυτοκράτορας της Ιαπωνίας. Ανήλθε στον αυτοκρατορικό θρόνο την 1η Μαΐου 2019 μετά την παραίτηση του πατέρα του Ακιχίτο.
Δημοτικές εκλογές Κύπρου 2011

Οι Δημοτικές εκλογές Κύπρου 2011 ήταν οι έκτες Δημοτικές εκλογές της Κύπρου. Διεξήχθησαν στις 18 Δεκεμβρίου 2011 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας.
Οσακαρόβκα

Η Οσακαρόβκα, "Σετκιμπουλάκ, "είναι μια πόλη στην περιφέρεια Καραγκάντα και πρωτεύουσα της επαρχίας Οσακάροφ.
Ουρταούλ

Το Ουρταούλ είναι ένας οικισμός που βρίσκεται στην δημοκρατία του Μπασκορτοστάν στη Ρωσία. Το 2009 ο πληθυσμός ανήλθε σε 21 άτομα, πολύ μειωμένος σε σχέση με το 2002 που ήταν 575 κάτοικοι. Ο Ταχυδρομικός κώδικας είναι ο 452949, ενώ ο κώδικας ОКАТО είναι ο 80237870003.
Αυτοκράτειρα Μασάκο της Ιαπωνίας

Η Αυτοκράτειρα Μασάκο της Ιαπωνίας (Ιαπωνικά: 皇太子徳仁親王妃雅子, 9 Δεκεμβρίου 1963), γεννημένη ως Μασάκο Οουάντα, είναι σύζυγος του Αυτοκράτορα του Ιαπωνικού θρόνου, Ναρουχίτο.
Σακτίνσκ

Το Σακτίνσκ () είναι μια πόλη περιφερειακής σημασίας στην περιφέρεια Καραγκάντα στο κεντρικό Καζακστάν. Πληθυσμός: 35,997 (απογραφή 2009) 41,602 (απογραφή 1999).
Σινγκιρλάου

Το Σινγκιρλάου (*, ) είναι ένα χωριό στο βορειοδυτικό Καζακστάν. Είναι το διοικητικό κέντρο της επαρχίας Σινγκιρλάου στην περιφέρεια Δυτικού Καζακστάν. Πληθυσμός: 7,005 (απογραφή 2009) 6,722 (απογραφή 1999).

Κατηγορία:Καζακστάν γεωγραφία-επέκταση
Άτροπος η ευθάλεια

Η Άτροπος η ευθάλεια "(Atropa belladonna)", κοινώς γνωστή ως μπελαντόνα "(belladonna)" ή θανάσιμος στρύχνος (χωρίς να έχει κάποια βοτανική συγγένεια με το γένος "Strychnos"), είναι ένα πολυετές ποώδες φυτό "(rhizomatous hemicryptophyte)" στην οικογένεια των Στρυχνοειδών "(Solanaceae)" (το οποίο περιλαμβάνει τις ντομάτες, πατάτες, μελιτζάνες κλπ.) ιθαγενές στην Ευρώπη, Βόρεια Αφρική και Δυτική Ασία. 

Η κατανομή της εκτείνεται στα δυτικά, από τη Μεγάλη Βρετανία έως τη δυτική Ουκρανία και την Ιρανική επαρχία Γκιλάν στα ανατολικά. Επίσης, εγκλιματίστηκε και/ή εισήχθη σε ορισμένα μέρη του Καναδά και των Ηνωμένων Πολιτειών. 

Το φύλλωμα και οι καρποί είναι εξαιρετικά τοξικά καθώς περιέχουν τα αλκαλοειδή τροπανίου. Αυτές οι τοξίνες περιλαμβάνουν την ατροπίνη, σκοπολαμίνη και υοσκυαμίνη, οι οποίες προκαλούν ένα περίεργο παραλήρημα και παραισθήσεις και επίσης, χρησιμοποιείται ως φαρμακευτικό αντιχολινεργικό. 

Η Άτροπος η ευθάλεια "(Atropa belladonna)" έχει απρόβλεπτα αποτελέσματα. Το αντίδοτο για τη δηλητηρίαση από μπελαντόνα είναι η φυσοστιγμίνη ή η πιλοκαρπίνη, το ίδιο όπως και για την ατροπίνη.

Έχει μια μακρά ιστορία χρήσης ως φάρμακο, καλλυντικό και δηλητήριο. Πριν από το Μεσαίωνα χρησιμοποιήθηκε στη χειρουργική ως αναισθητικό· οι αρχαίοι Ρωμαίοι το χρησιμοποιούσαν ως δηλητήριο (φημολογήθηκε ότι τόσο η σύζυγος του Αυτοκράτορα Αύγουστου όσο και η σύζυγος του Κλαύδιου το είχαν χρησιμοποιήσει σε φονικό)· και έχοντας αυτό προεξοφληθεί, χρησιμοποιήθηκε για να κάνει δηλητηριώδεις τις αιχμές των βελών.